CELEX: 62008CA0188
Language: mt
Date: 2009-10-29 00:00:00
Title: Kawża C-188/08: Sentenza tal-Qorti tal-Ġustizzja (It-Tieni Awla) tad- 29 ta’ Ottubru 2009 — Il-Kummissjoni tal-Komunitajiet Ewropej vs L-Irlanda (Nuqqas ta’ Stat li jwettaq obbligu — Direttiva 75/442/KEE — Skart — Ilmijiet domestiċi mormija eliminati minn tankijiet settiċi fil-kampanja — Skart mhux kopert minn leġiżlazzjoni oħra — Nuqqas ta’ traspożizzjoni)

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/7
            
         Sentenza tal-Qorti tal-Ġustizzja (It-Tieni Awla) tad-29 ta’ Ottubru 2009 — Il-Kummissjoni tal-Komunitajiet Ewropej vs L-Irlanda
   (Kawża C-188/08) (1)
   
   (Nuqqas ta’ Stat li jwettaq obbligu - Direttiva 75/442/KEE - Skart - Ilmijiet domestiċi mormija eliminati minn tankijiet settiċi fil-kampanja - Skart mhux kopert minn leġiżlazzjoni oħra - Nuqqas ta’ traspożizzjoni)
   2009/C 312/09
   Lingwa tal-kawża: L-Ingliż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: S. Pardo Quintillán, D. Lawunmi u M. Wilderspin, aġenti)
   
      Konvenuta: L-Irlanda (rappreżentant: D. O’Hagan, aġent)
   
      Suġġett
   
   Nuqqas ta’ Stat li jwettaq obbligu — Ksur tal-Artikoli 4, 7, 8, 9, 10, 11, 12, 13 u 14 tad-Direttiva tal-Kunsill 75/442/KEE, tal-15 ta’ Lulju 1975, dwar l-iskart (ĠU L 194, p. 39), kif emendata bid-Direttiva tal-Kunsill 91/156/KEE, tat-18 ta’ Marzu 1991, (ĠU L 78 p. 32) — Skart mhux kopert minn leġiżlazzjoni oħra
   
      Dispożittiv
   
   
               (1)
            
            
               Billi ma adottatx, ħlief fil-kontea ta’ Cavan, il-liġijiet, ir-regolamenti u d-dispożizzjonijiet amministrattivi kollha neċessarji sabiex tikkonforma ruħha mal-Artikoli 4 u 8 tad-Direttiva tal-Kunsill 75/442/KEE, tal-15 ta’ Lulju 1975, dwar l-iskart kif emendata bid-Direttiva tal-Kunsill 91/156/KEE, tat-18 ta’ Marzu 1991, f’dak li jirrigwarda ilmijiet domestiċi mormija eliminati minn tankijiet settiċi fil-kampanja u minn sistemi individwali oħra ta’ trattament tal-ilma, l-Irlanda naqset milli twettaq l-obbligi tagħha taħt din id-direttiva.
            
         
               (2)
            
            
               L-Irlanda hija kkundannata għal tliet kwarti tal-ispejjeż tal-Kummissjoni tal-Komunitajiet Ewropej u għandha tbati l-ispejjeż tagħha.
            
         
               (3)
            
            
               Il-Kummissjoni tal-Komunitajiet Ewropej għandha tbati kwart tal-ispejjeż tagħha.
            
         
      (1)  ĠU C 197, 02.08.2008.